पाएं अपने शहर की ताज़ा ख़बरें और फ्री ई-पेपरडाउनलोड करें
जिला अस्पताल में गुरुवार को 8 मरीजों ने दम तोड़ा। इनमें से पांच मरीजों की मौत कोरोना से होना बताई है। जबकि तीन संदिग्ध मरीजों की मौत भी हुई है। इसी के साथ कुल मौतों का आंकड़ा बढ़कर अब 64 पर पहुंच गया है। वहीं 65 नए संक्रमित मरीज मिले हैं, जबकि एक मरीज का रिपीट सैंपल पॉजिटिव पाया गया है। इसी प्रकार कुल संक्रमित मरीजों की संख्या बढ़कर अब 3 हजार 275 हो गई है।
जानकारी के मुताबिक जिला अस्पताल में भर्ती बड़ौदा निवासी दीनदयाल माहौर की कोरोना से मौत हो गई। वहीं श्योपुर निवासी विद्याबाई, ईच्छापुरा निवासी उर्मिलाबाई, भाजपा नेता मुकेश कौशिक और श्यो़पुर निवासी संतोष ने कोरोना के चलते जिला अस्पताल में दम तोड़ दिया। इन सभी मृतकों का कोविड प्रोटोकॉल के तहत अंतिम संस्कार किया गया। इसके अलावा श्योपुर निवासी बजरंग माली, लीला बंसल और बड़ौदा निवासी गोबरीलाल भी सांस लेने में तकलीफ होने पर जिला अस्पताल में भर्ती थी, इनकी भी उपचार के दौरान मौत हो गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn